Kaliumperkloraatti

Kaliumperkloraatti (KClO4) on perkloraattisuola, jota voidaan valmistaa esimerkiksi perkloorihapon (HClO4) ja kaliumhydroksidin (KOH) neutraloitumisreaktiossa. Neutraloinnissa syntyvän suolaliuoksen pH on suurin piirtein neutraali, sillä perkloorihappo on vahva happo ja kaliumhydroksidi on vahva emäs, kun aineilla on samat konsentraatiot. Kaliumperkloraatti esiintyy värittöminä kiteinä tai valkoisena kiteisenä jauheena. 

HClO4 (aq) + KOH (aq) → H2O (l) + KClO4 (aq)

Kaliumperkloraatti on erittäin vahva hapetin. Tähän perustuukin sen käyttö ilotulitteisessa ja kiinteissä polttoaineseoksissa.

Aine on veteen niukkaliukoista eli liukenee veteen 20 °C:n lämpötilassa 1,8 g/100 ml. Kaliumperkloraatista käytetään myös nimiä kaliumhyperkloraatti ja peroidiini.

Kaliumperkloraattia voidaan käyttää kilpirauhasen ja sylkirauhasten suojaamisessa suoritettaessa aivojen dopamiinireseptoreiden gammakuvausta Parkinsonin taudin erotusdiagnostiikassa.

Aiheesta muualla 

Vaasan keskussairaala: Aivojen dopamiinireseptoreiden gammakuvaus (Datscan) (pdf)
PubChem: Potassium perchlorate 
ChemBlink: Potassium perchlorate 

Kaliumyhdisteet
Perkloraatit